**ИЗВЈЕШТАЈ**

**О ПОСЛОВАЊУ И ГОДИШЊИ ОБРАЧУН**

**ЈП СЦ "SERVITIUM" ГРАДИШКА**

**за 2021. годину**

**Градишка, мај 2022. године**

САДРЖАЈ

[1. ДЈЕЛАТНОСТ](#_Toc504633652) 3

[2. ПРАВНИ СТАТУС И ВЛАСНИЧКА СТРУКТУРА](#_Toc504633653) 3

[3. ОРГАНИЗАЦИОНА СТРУКТУРА И МЕНАЏМЕНТ](#_Toc504633654) 4

[4. БРОЈ И СТРУКТУРА ЗАПОСЛЕНИХ](#_Toc504633655) 4

[5. ОБИМ УСЛУГА](#_Toc504633656) 5

[6. ИЗВРШЕНА УЛАГАЊА И ИЗВЕДЕНИ РАДОВИ](#_Toc504633657) ...6

[7. ПРОБЛЕМИ У ПОСЛОВАЊУ](#_Toc504633658) 6

[8. ЗАКЉУЧАК](#_Toc504633659) 7

[9. ГОДИШЊИ ОБРАЧУН](#_Toc504633660) 7

**10. ИЗВЈЕШТАЈ О ПРОМЈЕНАМА НА КАПИТАЛУ....................................................................8**

# 1. ДЈЕЛАТНОСТ

Јавно предузеће Спортски центар „Servitium“ Градишка ( у даљем тексту: ЈП СЦ „Servitium“ Градишка) је регистровано код Основног суда у Бањалуци, под бројем 071-о-Рег-09-002268 од 24.12.2009. године, а са циљем да у фази изградње објекта обезбиједи повољније услове у финансирању и измирењу обавеза према приватном партнеру „Нискоградња“ д.о.о. Лакташи, с тим да након довршетка изградње настави рад и послује у оквиру својих примарних дјелатности.

Приликом оснивања предузећа на Скупштини општине је донешена одлука да се сва права и обавезе из уговора о изградњи спортске дворане у потпуности пренесу на ЈП СЦ „Servitium“ Градишка, на који начин је омогућено да се изградња спортске дворане успјешно оконча.

Од новембра мјесеца 2020. године, након отварања предузеће је почело да послује у оквиру своје примарне дјелатности.

Основне дјелатности ЈП СЦ „Servitium“ Градишка у унутрашњем промету су:

68.20 - изнајмљивање и пословање сопственим некретнинама или некретнинама узетим под закуп (лизинг),

90.04 - рад умјетничких објеката,

93.11 - рад спортских објеката и

93.29 - остале забавне и рекреативне дјелатности.

Дјелатности у вањскотрговинском промету су спољно-трговинско пословање у оквиру регистроване дјелатности.

# 

# 2. ПРАВНИ СТАТУС И ВЛАСНИЧКА СТРУКТУРА

Правни статус предузећа ЈП СЦ „Servitium“ Градишка је јавно предузеће - правно лице.

Оснивач ЈП СЦ „Servitium“ Градишка је Општина Градишка (сада Град Градишка).

Рјешењем о регистрацији од дана 03.11.2020.године под бројем: 057-О-Rеg-20-001735 је уписан ЈП СЦ „Servitium“ Градишка као правно лице са основним капиталом од 10.370.643,62 КМ. Рјешењем о регистрацији од дана 06.09.2021. године под бројем: 057-0-Reg-21- 001350 ЈП СЦ ,, Servitium“ Градишка уписан је као правно лице са основним капиталом од 10.583.493,31КМ.

Власничка структура предузећа је приказана у сљедећој табели.

Табела 1. Власничка структура

|  |  |  |  |
| --- | --- | --- | --- |
| **Опис** | **% учешће у укупном капиталу** | **Вриједност капитала** | **Број акција** |
| Град Градишка | 100% | 10.583.493,31 КМ |  |
|  |  |  |  |
| УКУПНО: | 100% | 10.583.493,31 КМ |  |
|  |  |  |  |

# 

# 3. ОРГАНИЗАЦИОНА СТРУКТУРА И МЕНАЏМЕНТ

Од 13.10.2020. године ЈП СЦ,, Servitium“ Градишка руководи директор Милош Вујинић, и Надзорни одбор именован од стране Скупштине општине Градишка на сједници СО-е Градишка, дана 25.09.2017.године Рјешењем број 01-111-283/17 у саставу: Милена Бркић, Рајко Кукрић и Горан Вукотић. Од 25.11.2021.године рјешењем Скупштине града Градишка број 01-111-438/21 Надзорни одбор ЈП СЦ,,Servitium“ чине: Мирко Писарић, Зоран Вујат и Александар Шиљак. Према Правилнику о систематизацији радних мјеста у ЈП СЦ „Servitium“ Градишка остала радна мјеста су: технички руководилац (1 извршилац), самостални стручни сарадник за програмске садржаје и логистику (1 извршилац), стручни сарадник за секретарско - техничке послове (1 извршилац) и сарадник за одржавање (3 извршиоца).

# 4. БРОЈ И СТРУКТУРА ЗАПОСЛЕНИХ

Табела 2. Квалификациона структура запослених

|  |  |  |  |  |
| --- | --- | --- | --- | --- |
| **Р.бр.** | | **Квалификациона структура** | **Структура запослених према полу** | |
| **Мушких** | **Женских** |
|  | | Директор ВСС | 1 |  |
|  | | Технички руководилац ВСС | 1 |  |
|  | | Самостални стручни сарадник за програмске садржаје и логистику ВСС |  | 1 |
| 4. | Стручни сарадник за секретарско-техничке послове ССС | |  | 1 |
| 5. | Сарадник за одржавање ССС | | 3 |  |
| УКУПНО: 7 | | | 5 | 2 |

# 5. ОБИМ УСЛУГА

Радна група која је формирана испред Градске управе и ЈП СЦ „Servitium“ Градишка утврдила је критерије кориштења термина у ЈП СЦ „Servitium“ Градишка (Арена Градишка). Након договора са спортским колективима дворанских и борилачких спортова утврђен је распоред кориштења термина. У периоду од 01.01.2021. године до 31.12.2021. године термине су имали правo да користе 12 клубова дворанских спортова и 6 клубова борилачких спортова.

У великој дворани термине су користили: ОРК „Козара“, КМФ „Козара“, КМФ „Борачка“ и ОКК ,, Козара“. Од додијељена 403 термина за тренинге, искориштена су 403 термина. Такође у великој дворани су одигране и 84 првенствене утакмице.

У малој дворани термине су користили:ОКК „Козара“, ЖКК „Козара“, ОК „Градишка“, КК „Старс Баскет“, ЖОК „Козара“, ЖОК „Градишка“, КК „Лијевче“, ККИ „Козара“и КК ,,Лидер“.

Од додијељених 841 термина искориштен је 841 термин за тренинге, а одигране су и 102 првенствение утакмице.

Салу за борилачке спортове је имало право да користи 6 спортских колектива:

КК „Сенсеи карате до“, КБВ „Нитен“, ЏЏК „Самурај, КБС „ ММА Донски“, КРА „ Градишка“, КК „Соко“. Клубовима борилачких спортова је додијељено 557 термина за тренинге.

Укупно је искориштено 225 термина за рекреацију у великој и малој дворани.

Остале спортске манифестације које су се дешавале у ЈП СЦ,, Servitium“ Градишка: појединачно првенство РС у олимпијском боксу, WABA U-17 међународни кошаркашки турнир, одбојкашки турнир пријатељства „Градишка 2021“, Финални турнир РС за пионире у кошарци, Фестивал спорта, Одбојкашки турнир Градишка јесен, Први меморијални турнир у кошарци Давор Мијатовић, Првенство РС у џиу-џици у борбама и дуо систему за све узрасне и тежинске категорије у мушкој и женској категорији као и неколико хуманитарних турнира, гдје је ЈП СЦ „Servitium“ Градишка био технички организатор.

Битно је напоменути да су уз сениорске тимове своје првенствене утакмице одигравале и омладинске селекције свих колектива дворанског спорта гдје је ЈП СЦ „Servitium“ Градишка (Арена Градишка) максимално излазио у сусрет са обезбјеђивањем термина за одигравање утакмица.

**6. ИЗВРШЕНА УЛАГАЊА И ИЗВЕДЕНИ РАДОВИ**

Улагања и изведени радови у 2021. години у ЈП СЦ,, Servitium“ су били у малој сали за борилачке спортове. По захтјеву спортиста у борилачким спортовима набављена је спортска подлога (татами) која је олакшала рад и сигурност свих спортиста у сали за борилачке спортове. Набављен је и један преносиви електронски вишефункционални семафор који је на располагању клубовима при одигравању утакмица омладинских селекција као и школских такмичења.

До 31.12.2021. године је одржано шест сједница Надзорног одбора ЈП СЦ „Servitium“ Градишка на којима су усвојени: План и програм рада за 2021.годину, План јавних набавки за 2021. годину, Извјештај о раду ЈП СЦ,, Servitium“ са годишњим обрачуном за 2020.годину, План рада и план јавних набавки за 2022. годину као и остали правилници који су били потребни за функционисање предузећа.

# 7. ПРОБЛЕМИ У ПОСЛОВАЊУ

Проблеми у пословању ЈП СЦ ,,Servitium“ у 2021. години су били много мањи него у 2020. години. Мјере за сузбијање вируса корона које је донио кризни штаб на нивоу РС су биле до априла 2021.године. До тада су се све утакмице наших клубова одигравале без присуства публике. Након укидања мјера ЈП СЦ,,Servitium“ је почео да ради пуним капацитетом.

# 8. ЗАКЉУЧАК

Мјере Кризног штаба за сузбијање вируса корона биле на снази до априла 2021.године што је значило забрану присуства гледаоца на спортским дешавањима. Након тога је ЈП СЦ ,, Servitium“ прорадио у пуном капацитету. На утакмицама наших спортских колектива је било дозвољено и присуство публике. Тек тада се стварно могло видјети колико је један овакав спортски објекат требао Градишци и свим колективима дворанских спортова. За веома кратко вријеме спортски колективи, управо због врхунских услова које су имали, постигли су запажене резултате на спортској сцени како у сениорским, тако и у омладинским селекцијама. Битно је напоменути да је кроз ЈП СЦ „Servitium“ Градишка од априла 2021. године до краја децембра 2021. године прошло око 45.000 спортиста, гледалаца и рекреативаца.

# 9. ГОДИШЊИ ОБРАЧУН

Табела 3. Структура прихода

|  |  |  |  |  |
| --- | --- | --- | --- | --- |
| Ред. бр. | Приходи | 01.01. - 31.12.2020. год. | 01.01. - 31.12.2021. год. | Индекс |
|  | **УКУПНИ ПРИХОДИ** | **1.070,00** | **419.231,87** | **391,80** |
|  | **Грант града** |  | **350 000** |  |
|  | **Закуп посл.прост. и термини рекреација** | **1.070,00** | **60. 014,13** | **56,08** |
|  | **Донација Јелшинград** |  | **5.000,00** |  |
|  | **Приходи по др.основама; Префактурисани трошк.струје и комуналија корисницима посл.прост.** |  | **4.217,74** |  |
| 6. |  |  |  |  |
| 7. |  |  |  |  |

Табела 4. Структура расхода

|  |  |  |  |  |
| --- | --- | --- | --- | --- |
| Ред. бр. | Расходи | 01.01. - 31.12.2020. год. | 01.01. - 31.12.2021. год. | Индекс |
|  | **УКУПНИ РАСХОДИ** | **227.432,00** | **313.745,24** | **137,95** |
|  | **БРУТО ЗАРАДЕ ЛИЧНИ РАСХОДИ ТОПЛИ ОБРОК И НАДЗОРНИ ОДБОР** | **46.655,00** | **185.327,16** | **397,22** |
|  | **НЕПРОИЗВЕДНЕ УСЛУГЕ ПРЕМИЈЕ ОСИГУРАЊА,ПЛАТЕ, РЕВИЗОРСКЕ УСЛУГЕ ,РАЧУНОВОДСТВО** | **25.104,00** | **63.121,43** | **251,43** |
|  | **НЕМАТЕРИЈАЛНИ ТРОШКОВИ, СУДСКЕ И ДРУГЕ ТАКСЕ,ПОРЕЗИ ПО ППО-У** | **1.450,00** | **2.127,85** | **146,74** |
|  | **ТРОШКОВИ УГОВОРА О ДЈЕЛУ** | **98.185,00** | **1.226,90** | **12,49** |
|  | **ТРОШКОВИ ЕЛ.ЕНЕРГИЈЕ И КОМУНАЛНЕ КОМУНИКАЦИЈСКЕ УСЛУГЕ** | **36.695,00** | **52.894,48** | **144,14** |
|  | **ПРОЈЕКТАНТСКЕ УСЛУГЕ,ЕЛАБОРАТИ,ТЕХ. ПРЕГЛЕД И ДР.РЕЖИЈСКИ ТРОШКОВИ** | **19.348,00** | **9.047,42** | **46,76** |

# 10. ИЗВЈЕШТАЈ О ПРОМЈЕНАМА НА КАПИТАЛУ

Оснивач ЈП Спортски центар „Servitium“ Градишка је Општина Градишка (сада Град Градишка).

Рјешењем о регистрацији од дана 27.01.2020. године под бројем: 057-О-Reg-20-000002 је уписано ЈП СЦ „Servitium“ као правно лице са основним капиталом од 7.282.906,62 КМ.

Рјешењем о регистрацији број 057-REG- 20-001237 од 05.08.2020. године је уписано ЈП СЦ „Servitium“ Градишка као правно лице са основним капиталом од 7.620,643,62 KM .

Рјешењем број 057-Reg-20-001735 од 03.11.2020. године је уписано ЈП СЦ „Servitium“ Градишка као правно лице са основним капиталом од 10.370,643,62 КМ.

Рјешењем о регистрацији број: 057-0-Reg-21-001350 od 06.09.2021. године ЈП СЦ „Servitium“ Градишка je уписано као правно лице са основним капиталом од 10.583.493,31 КМ.

Директор

М.П. Милош Вујинић

\_\_\_\_\_\_\_\_\_\_\_\_\_\_\_\_\_\_